Diari Oficial de la Generalitat Valenciana


Sumari del DOGV 4374, del 08-11-2002 (2002/12015)

RESOLUCIÓ de 21 d'octubre de 2002, del Servici Territorial d'Indústria i Energia d'Alacant, per la qual s'autoritza l'annex al projecte de línia aèria de mitjana tensió a 20 kV, quatre circuits, ST Palmerar . Ciutat de la Llum. Dessaladora, al terme municipal d'Alacant, i es declara, en concret, la seua utilitat pública. JUEXPR/2002/4 (ATLINE/2001/366).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4374

Data del DOGV
:   08-11-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/12674


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 21 d'octubre de 2002, del Servici Territorial d'Indústria i Energia d'Alacant, per la qual s'autoritza l'annex al projecte de línia aèria de mitjana tensió a 20 kV, quatre circuits, ST Palmerar - Ciutat de la Llum- Dessaladora, al terme municipal d'Alacant, i es declara, en concret, la seua utilitat pública. JUEXPR/2002/4 (ATLINE/2001/366). [2002/X12140]
  
Mitjançant resolució d'este Servici Territorial d'Indústria i Energia, de data 24 de gener de 2002, se sotmeté a informació pública l'aprovació del projecte d'execució, l'autorització administrativa, la declaració, en concret, d'utilitat pública i la relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA, tot publicant-se anuncis en el Diari Oficial de la Generalitat Valenciana amb data 7 de març de 2002, en el Butlletí Oficial de la Província d'Alacant amb data 15 de febrer de 2002 i en el periòdic La Verdad amb data 28 de febrer de 2002.
  
Durant el període d'informació pública es presentaren al·legacions: Víctor Ramón Morte, en nom i representació de l'empresa Alcoa Inespal, SA, propietària de la finca A-A-2, manifestà que el traçat del projecte travessa la seua finca i li causa un gran perjudici i que per la seua finca ja circulen dues línies aèries de mitjana tensió pel límit dels terrenys, i sol·licità que es modifique el traçat de manera que es cause el menor perjudici possible a la seua finca; Inmobiliaria Urbis, SA, propietària de la finca A-A-1, manifestà que el traçat de la línia elèctrica causa un greu perjudici a la seua finca per ser limítrof a sòl urbà i sol·licità el desviament del traçat o, subsidiàriament, el compromís que davant la necessitat que la línia haja de ser soterrada per imposicions urbanístiques no implique per a la seua representada cap càrrega econòmica; Carlos Arribas Urgarte, en nom i representació de la Federació Ecologistes en Acció del País Valencià, sol·licità que es modifique la instal·lació del suport núm. 14 de la línia elèctrica de forma que no s'afecten terrenys qualificats pel Pla Especial director d'Usos i Infraestructures Ciutat de la Llum com d'especial protecció paisatgística; Miguel Ángel Pavón García, en nom i representació de l'Associació de Amigos de los Humedales del Sur de Alicante manifestà que el projecte afecta la Serra del Porquet i un tram del barranc d'Aigua Amarga de gran interés ambiental i sol·licità que la línia siga subterrània, i també que es modifique el seu traçat.
  
Les al·legacions van ser contestades per l'entitat beneficiària que posa de manifest el següent: en contestació a l'al·legació de Víctor Ramón Morte, Iberdrola Distribución Eléctrica manifestà que s'arribava a un mutu acord amb Alcoa Inespal, SA, pel qual es modificava el traçat, per la qual cosa es presentaria davant el Servici d'Indústria i Energia un annex al projecte que recollira les modificacions realitzades; en contestació a l'al·legació d'Inmobiliaria Urbis, SA, Iberdrola Distribución Eléctrica, SA, manifestà que com a conseqüència de la modificació del traçat acordat amb la mercantil Alcoa Inespal, SA, el nou traçat de la línia elèctrica no afectarà la finca A-A-1; en contestació a les al·legacions de Carlos Arribas Urgarte i de Miguel Ángel Pavón García, Iberdrola Distribución Eléctrica manifestà que el projecte complix la legislació sectorial vigent, que el tram de la línia elèctrica s'ha projectat per sòl no urbanitzable i que d'acord amb el Reglament de les Línies Elèctriques Aèries d'Alta Tensió no és procedent el seu soterrament i que a més a més, la línia elèctrica donarà subministrament d'energia elèctrica a la Dessaladora d'Alacant, per la qual cosa ha de considerar-se com una línia auxiliar de l'esmentada instal·lació. Així mateix, en circular ja diverses línies elèctriques per la zona no es pot al·legar que causarà impacte al valor paisatgístic de la zona.
  
L'annex al projecte tingué entrada en este Servici Territorial amb data 17 d'abril de 2002 i la nova relació de béns i drets el 17 de maig de 2002, i se sotmeté a informació pública i es publicaren anuncis en el Diari Oficial de la Generalitat Valenciana amb data 23 d'agost de 2002, en el Butlletí Oficial de la Província d'Alacant amb data 3 de setembre de 2002 i en el periòdic La Verdad amb data 23 de juliol de 2002.
  
Durant el període d'informació pública es presentaren al·legacions: Societat Parc Temàtic d'Alacant manifestà que en els terrenys afectats pel projecte hi ha el Pla Especial director d'Usos i Infraestructures en l'àmbit de la Ciutat de la Llum, aprovat per la Generalitat Valenciana i les tasques de coordinació del qual són responsabilitat única de Societat Parc Temàtic d'Alacant. Així mateix sol·licità que se li concedira la capacitat d'acordar, conjuntament amb Iberdrola, el replantejament definitiu del suport núm. 17.
  
Les al·legacions van ser contestades per l'entitat beneficiària que posà de manifest que abans de l'inici de les obres es posaria en contacte amb la Societat Parc Temàtic d'Alacant, SA, a fi de procedir al replantejament de l'obra del projecte de referència.
  
Atés que s'han respectat en la mesura que ha sigut possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que hauran de determinar-se per mutu acord o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que s'ha disposat en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica i en els articles 53 i 54 de la Llei 54/1997, de 27 de novembre (BOE de 28 de novembre de 1997), este Servici Territorial d'Indústria i Energia ha resolt aprovar el projecte d'execució i autoritzar a Iberdrola Distribución Eléctrica, SA, la instal·lació de l'annex a la línia aèria de mitjana tensió a 20 kV, quatre circuits, ST Palmerar - Ciutat de la Llum - Dessaladora, al terme municipal d'Alacant, i declarar, al mateix temps, la seua utilitat pública, en concret, i establint-se en tot cas les següents prescripcions:
  
Primera
  
En tot moment haurà de complir-se el que s'ha establit en el Reial Decret 1.955/2000, d'1 de desembre, pel qual es regulen les activitats del transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.
  
Segona
  
El termini d'execució de les obres i instal·lacions serà de sis mesos a partir de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de la documentació tècnica presentada, que queden especificats en les següents dades bàsiques: la longitud total de la línia aèria serà de 1.904 metres. Tindrà l'origen en la ST Palmerar i el final en l'àrea de la Ciutat de la Llum.
  
Quarta
  
Iberdrola Distribución Eléctrica, SA, donarà compte de l'acabament de les instal·lacions a este Servici Territorial per al seu reconeixement definitiu i l'alçament de l'acta de posada en servici de les instal·lacions, i sense l'esmentat requisit no hi podran entrar en funcionament.
  
Cinquena
  
L'administració es reserva el dret a deixar sense efecte la present autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.
  
Contra esta resolució, que no posa fi a la via administrativa es pot interposar recurs d'alçada davant la Direcció General d'Indústria i Energia de la Conselleria d'Indústria, Comerç i Energia de la Generalitat Valenciana (c/ Colom, núm. 32, 46869 València), en el termini d'un mes a partir del dia de la seua publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).